આપણે જાણીએ છીએ કે બાળક જન્મ વખતે સામાજિક વ્યક્તિ તરીકે તો અવતરતું હોતું નથી, તે કુટુંબીજનો તથા આસપાસના આંતરસંબંધો મારફત સામાજિક વ્યક્તિત્વ થતું હોય છે, તેમાં તેમના બાળમંદિર, પ્રાથમિક શાળા વગેરેનો પ્રભાવ તેના જીવનના વિકાસમાં ઘણા પ્રમાણમાં રહે છે. બાળક કુટુંબ તથા શાળા મારફત કેટલાક નિયમો શીખે છે અને આ રીતે તે બહારની દુનિયાથી પરિચિત થાય છે. આ સારા સંસ્કારથી બાળક પોતાના અધિકાર ઉપરાંત સમાજના બીજા કેટલાક અધિકાર રક્ષણ, મિલકત, વિવેક, સાચું બોલવાની ટેવ, વિશ્ર્વાસ, તેમજ અન્ય સારા ગુણો તેમનામાં વિકસાવવામાં મહત્ત્વનો ભાગ ભજવે છે. બાળકનો સામાજિક વિકાસ મોટે ભાગે કુટુંબના સામાજિક સ્તરે સંકળાયેલો છે. બાળક સામાન્ય રીતે માતા-પિતાના સામાજિક દરજ્જાને અનુરૂપ ટેવાય છે, તેમ બાળકનો ઉછેર યોગ્ય કાળજી પ્રમાણે થયો હોય તે પ્રમાણે તે સારો નાગરિક બને છે.